
Laget vårt har denne sesongen bestått av Adrian Samdal Hovin, Jens Bonesvoll, Trym Trotland, Ellev Esphaug, Jacob Heksem, Sander Forseth, Dag Kenneth Bøhle, Nikolai Sørum, Gabriel Eriksen-Folstad, Hans Iver Sjøli Ljøkjel, Janko Campar, Nickolay Lufall, Sivert Horten, Sondre Horg Solem og Trym Werkland. Trenere har vært Bjørnar Werkland og Brage Folstad. Vi har fokusert mye på samhold i gruppa, at vi støtter hverandre og ikke kommer med negative kommentarer. Gruppa ser ut til å ha vokst sammen og vi har utover sesongen opplevd at alle kommer på scoringslista, alle opplever mestring. 

I vårsesongen stilte vi med to lag. Vi rullerte på hvem som spilte sammen slik at alle skulle bli godt kjent da dette var første sesong spillere fra Hovin, Ler og Lundamo spilte sammen. Vi slet etter hvert litt med å få nok spillere til hver kamp da flere på laget er allsidige og holder på med flere ting, så i vårsesongen ble vi litt avhengige av kullet under oss. Likevel opplevde guttene gode resultater på banen. Før sommerferien var vi med på Leik-cup. Da hadde vi en super dag med masse god fotball. 

Etter sommerferien var det bare å svinge seg i gang med trening igjen, og vi startet kamper med godt mot og fikk bedre resultater enn på vårsesongen. Etter en vårsesong med stor kampbelastning valgte vi å trekke ett lag, så høstsesongen rullerte guttene på å være med på kamp. Dette fungerte veldig bra. Eat, move and sleep cup deltok vi på, og der var det jevne kamper. Som avslutning samlet vi laget og foreldrene til pizza hvor vi fikk mimret over mange gode minner fra årets sesong. Vi gleder oss veldig til nye opplevelser og gode prestasjoner i 2020!
Har dessverre ingen bilder som alle er med på, dette er det nærmeste jeg kommer.

